open-index/open-wikipedia-markdown huggingface dataset:
אלפרדו אינסלברג

**אלפרדו אינסלברג** (22 באוקטובר 1936 – 30 בדצמבר 2019) היה מתמטיקאי ומדען מחשב אמריקאי-ישראלי, פרופסור למתמטיקה באוניברסיטאות אחדות, בהן אוניברסיטת בן-גוריון בנגב ואוניברסיטת תל אביב. נודע בעבודתו על קואורדינטות מקבילות  לוויזואליזציה רב-ממדית. 

## קורות חיים
אלפרדו אינסלברג נולד באתונה, בירת יוון, בן לוולנטין ולואיזה אינסלברג. אביו עסק ביבוא ויצוא ונמנה עם מארגני ההעפלה באונייה אגיוס ניקולאוס. אמו נפטרה כשהיה בן 7. במהלך הכיבוש הגרמני של יוון הסתתר עם אחיו הבכור בעיקר בפיראוס, וצויד בתעודת זהות מזויפת שהציגה אותו כנוצרי.

למד במכללת Whittingehame בברייטון שבאנגליה. המשיך ללמוד באוניברסיטת אילינוי באורבנה-שמפיין, שבה קיבל תואר ראשון בהנדסה אווירונאוטית. בשנת 1953 נמנה עם מקימי אגודת הרקטות באוניברסיטה. בשנים 1959–1965 היה עוזר מחקר במעבדה למחשוב ביולוגי של אוניברסיטה זו, ובשנת 1965 קיבל תואר דוקטור למתמטיקה שימושית ופיזיקה, על עבודה שכותרתה "On Classification and Superposition Principles for Nonlinear Operators", בהנחייתם של ריי לנגברטל והיינץ פון פרסטר . 

בשנים 1966–1994 נמנה עם סגל המחקר במרכזים המדעיים של IBM בלוס אנג'לס, בפאלו אלטו וביורקטאון הייטס, שם פיתח מודל מתמטי של האוזן האנושית ואלגוריתמים למניעת התנגשות בפיקוח טיסה. משנת 1969 נמנה עם הסגל האקדמי של המחלקה למדעי המחשב באוניברסיטת קליפורניה בלוס אנג'לס. בשנים 1971–1973 היה מרצה בכיר במחלקה למתמטיקה שימושית של הטכניון. בשנים 1977–1983 היה פרופסור חבר במחלקה למתמטיקה ומדעי המחשב של אוניברסיטת בן-גוריון בנגב. ב-1987 מונה לפרופסור באוניברסיטת דרום קליפורניה. ב-1995 הצטרף לסגל האקדמי של המחלקה למדעי המחשב באוניברסיטת תל אביב.  ב-1996 נבחר לעמית בכיר של המרכז למחשוב-על סן דייגו .

בשנת 2009 יצא לאור בהוצאת שפרינגר ספרו " Parallel Coordinates: Visual Multidimensional Geometry".

היה נשוי ואב לחמישה ילדים. בשנותיו האחרונות התגורר ברעננה והיה חבר ברשימתו של סגן ראש העירייה ניר קריסטל למועצת העיר. נפטר ב-30 בדצמבר 2019, והובא לקבורה בבית הקברות כפר נחמן ברעננה.

## קישורים חיצוניים

* סיפור חיים – סיפורו של אלפרדו אינסלברג

* Alfred Inselberg, San Diego Supercomputer Center
* Ben Shneiderman, Tribute to Alfred Inselberg (1936–2019), IEEE Explore, May/June 2020
* Debra Levey Larson, Alfred Inselberg, 1936-2019: A life full circle, The Grainger College of Engineering, University of Illinois, February 17, 2020


## הערות שוליים

קטגוריה:ילדים בשואה: יוון
קטגוריה:ישראלים ילידי יוון
קטגוריה:מתמטיקאים יהודים אמריקאים
קטגוריה:מתמטיקאים ישראלים
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:סגל אוניברסיטת בן-גוריון בנגב: מדעי המחשב
קטגוריה:סגל אוניברסיטת תל אביב: מתמטיקה ומדעי המחשב
קטגוריה:חברי מועצת העיר רעננה
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1936
קטגוריה:ישראלים שנפטרו ב-2019
אייוועלט

**איי־וועלט** (באנגלית: **iVelt**; בשמה המלא: **אידישע וועלט פארומס**) היא מערכת פורומים אינטרנטיים מבוססת phpBB המתנהלת בשפת היידיש.

באתר יש מעל 3.4 מיליון תגובות (טוקבק) ויותר מ-48 אלף שרשורים. רשומים בו יותר משלושה עשר אלף משתמשים.

## הקמה
הפורום נוסד ב-25 באפריל 2007. תחילה כחלק מאתר האינטרנט הייד פארק. ובהמשך באתר נפרד מבוסס phpBB. עם התבססותו של האתר התפתחה מערכת פורומים בנושאים שונים כמו: היסטוריה, אקטואליה, חדשות תורניות, טכנולוגיה ועוד.

## תוכן

אייוועלט מתנהלת בקו חרדי, המזוהה עם חצרות חסידיות אמריקאיות המקורבות לחסידות סאטמר. האתר שולל העלאת "תוכן בלתי הולם" וקבצים "הנוגדים את דרך היהדות" בהתאם לתפיסת עולמה של קבוצת המנהלים, שגם מצנזרת תכנים המביעים תמיכה בציונות או במדינת ישראל.

החדשות ומבזקי החדשות בפורומים הרלוונטיים מתעדכנים על ידי קבוצת ניקים המכונים קנ"א - ק'רעטשמע נ'ייעס א'גנעטור - סוכני ידיעות האתר.

הפורום מחולק לפורומי־משנה - אשכולות לפי קטגוריות מפורטות, למשל:
* עדכונים וחדשות בעולם היהודי ומהעולם בכלל
* דעת הקהל - דיונים על סדר היום ועיסוק בסוגיות עכשוויות בשיח הציבורי
* היימישע קרעטשמע - מאמרים וכתבות מגזין. חלק מהתוכן מופיע מעת לעת במגזין מיוחד בשם "שרייבער" (סופר).

### מהדורה מודפסת
מעת לעת יוצאת מהדורה מודפסת של תכנים מתוך הפורומים.

### אלבומים
האתר מוציא מעת לעת אלבומי מוזיקה ובהם אוספי שירים. נכון ל-2023 יצאו תריסר אלבומים, האחרון שבהם "חזנות וועלט" אוסף של קטעי חזנות ושירים שהלחין יוסף רוזנבלט.

## קישורים חיצוניים
* 
* אתר אייוועלט
* סקירה כללית
* חדשות היום
* 
* תקנון האתר
## הערות שוליים

קטגוריה:אתרי אינטרנט חרדיים
קטגוריה:יידיש
שמורת טבע אירוס הדור מנרה

**שמורת טבע אירוס הדור מנרה** היא שמורת טבע ברכס רמים בו גדל אירוס הדור.

## תיאור השמורה
השמורה נמצאת דרומית לקיבוץ מנרה בין כביש 886 וגבול ישראל–לבנון, ובין מטעי מנרה בצפון לשמורת הר נזר בדרום, על שטח של 683 דונם.

## היסטוריה
לקראת נסיגת צה"ל מלבנון בשנת 2000 נעשה סקר של גבול ישראל לבנון ונמצא מרבד של אירוס הדור שלא היה מוכר עד אז. חובבי טבע שכנעו את הרשויות שלא להקים על מרבד האירוס ההדור מוצב צבאי ובמקום זאת הוגשה תוכנית לשמורת טבע שאושרה ב-26 בדצמבר 2007. השטח הוכרז כשמורת טבע במרץ 2009

## קישורים חיצוניים
* שמורת אירוס מנרה, אתר "טבע ונופים בישראל"

## הערות שוליים

קטגוריה:רכס רמים
קטגוריה:הרי נפתלי: שמורות טבע
מריקוקב ברהנו

**מריקוקב ברהנו** (באנגלית: **Merikokeb Berhanu**; נולדה ב-1977) היא ציירת אתיופית בינלאומית אשר חיה כיום בארצות הברית, ואשר ייצגה את אתיופיה בביאנלה ה-59 של ונציה ב-2022.

## ביוגרפיה
ברהנו נולדה באדיס אבבה, בירת אתיופיה. סיימה את לימודיה בבית הספר לאמנויות ועיצוב של אוניברסיטת אדיס אבבה בשנת 2002, שם למדה עיצוב ציורי קיר. היא הציגה בתערוכות יחיד ותערוכות קבוצתיות שונות במדינות אפריקאיות כגון אוגנדה, סודאן וג'יבוטי, ובאירופה בגרמניה ובצרפת. ברהנו עבדה בסטודיו נוביה, מרכז תרבות וסטודיו לאמנות בלב אדיס אבבה, אותו הקימה יחד עם קבוצת אמנים נוספים. כיום חיה ועובדת במרילנד, ארצות הברית.

### סמליות
למרות שחיה ועבדה בעיקר בסביבות עירוניות, ברהנו אומרת שהיא שואבת השראה מהטבע, נהנית לבודד עצמה מהעולם החיצון, להתעמק בתת-המודע שלה, להביע רגשות אישיים בצורות וצבעים, כל מה שלא ניתן לתקשר מילולית.

התייחסויותיה החוזרות ונשנות ל"אבני הבניין של החיים", תאים אנושיים או אורגניים, נועדו להזכיר את החיבור ההדדי של החיים ואת המקצבים האוניברסליים שלהם, חגיגה של צורות נושאות חיים. כמו גם העובר, עוד סמל שחוזר על עצמו, המייצג את הולדת הרעיונות והדעות של אנשים והזנה.

### השפעות
אמנותה של ברהנו הושפעה מהאליטה של האמנים המודרניסטים האתיופיים של המאה העשרים. בנוסף אליהם, גם של אמנים מערביים מהמאה העשרים כמו ג'ורג'יה או'קיף והילמה אף קלינט, עם ציוריהן המתארים את מצביהם הרגשיים, והצורה בה תורגמו רגשות ורעיונות לסמלים מופשטים. דרכה של ברהנו לייצג את עולמה הפנימי מזכירה במקצת את רצונם של הציירים האירופיים לברוח מהמציאות, להביע חלומות וחזיונות אישיים באמצעות קומפוזיציה, צורות וצבעים, אך עם חותם אפריקאי אופייני.

## עבודות נבחרות
* *יקום סלולרי*
* *ללא כותרת LIII* (2021)
* *ללא כותרת LIV* (2021)
* *ללא כותרת LV* (2021)
* *ללא שם LXX* (2021)
* *XLI ללא כותרת* (2019)
* *ללא כותרת III, סדרת התבוננות גופנית*, גלריה לאמנות מעגל (2017)

## תערוכות
### תערוכות יחיד
* המוזיאון הלאומי של אתיופיה (2011)
* ניירובי (2015)
* גלריה לאמנות יפה של אדיס (2016)
* גלריה לאמנות רד היל
* *Beneath the Surface: The Mysteries of Living and Dying*, Addis Fine Art Project Space בלונדון (2019)
* *יקום סלולרי*, אדיס Fine Art, לונדון (2020)
* *Addis Calling: Vortic Edition*, Addis Fine Art, לונדון (2021)

### תערוכות קבוצתיות
* 1.54 יריד האמנות האפריקאי, לונדון (2019, 2016, 2015)
* אמנות אתיופית, שרתון אדיס באדיס אבבה (2010, 2011, 2012, 2013)
* Art Lab Africa, יריד האמנות של קייפטאון בקייפטאון (2017, 2015)
* הדיוקן העצמי שלי, גלריית אסני באדיס אבבה (2011)
* אשרה, גלריית לאפטו באדיס אבבה (2013)
* הביאנלה לאמנות, ונציה, (2022)

## קישורים חיצוניים
* ברהנו באתר גלריית AFA
* ברהנו באתר ArtLab Africa
* סרטון על יצירתה של ברהנו בביאנלה לאמנות בוונציה 2022
* ברהנו באתר של הביאנלה בוונציה 2022

## הערות שוליים

קטגוריה:בוגרי אוניברסיטת אדיס אבבה
קטגוריה:אמנים אתיופים
קטגוריה:ילידות 1977
קטגוריה:אתיופיות שנולדו במאה ה-20
Kill Bill (שיר)

"**Kill Bill**" הוא שיר של הזמרת-יוצרת האמריקאית סיזה, מתוך אלבום האולפן השני שלה, *[[SOS (אלבום של סיזה)|SOS]]*. הוא יצא לאור לרדיו האמריקאי ב-10 בינואר 2023 כסינגל החמישי מתוך האלבום. השיר נקרא על שם סרטו של קוונטין טרנטינו משנת 2003.

## רקע וכתיבה
השיר עוסק בנטירת טינה כלפי חברה לשעבר של הזמרת לאחר פרידתם, תוך שהיא מנסה לנווט דרכה על ידי התייעצות עם מטפל בתחילת השיר. הסיפור מקבל תפנית כאשר היא מביעה רצון להרוג גם אותו וגם את חברתו הנוכחית. בסופו של דבר, היא ביצעה למעשה רצח כפול, ובחרה ב"כלא" ו"גיהנום" על פני להיות "לבד". בעוד שמילות השיר אינן קשורות ישירות לסדרת סרטי "להרוג את ביל", קו העלילה מרמז על השפעה ספציפית. עם זאת, העלילה של הסרט הראשון מספרת את סיפורה של מתנקשת שהורגת את החבר לשעבר שלה. בהקשר זה, הנושא העיקרי של השיר, "יחסי נקמה", מבוסס על הסרט.

## ביקורות
### רשימות ודירוגים

## הצלחה מסחרית
בשבוע הראשון לצאת האלבום *[[SOS (אלבום של סיזה)|SOS]]*, היה השיר למצליח ביותר מהאלבום. הוא הגיע למקום הראשון במצעד הספוטיפיי העולמי, עם סך של למעלה מ-25 מיליון השמעות. זה שירה הראשון של סיזה שהגיע למקום הראשון במצעד זה. גם באפל מיוזיק זכה השיר להצלחה רבה והגיע לצמרת מצעד השירים בפלטפורמה, תוך שהחליף את השיר "SOS" מאותו האלבום.

במצעד הבילבורד הוט 100, נכנס השיר למקום השלישי, והיה לשיר במיקום הגבוה ביותר מהאלבום, וכן לשיר שאינו שיר חג במיקום הגבוה ביותר במצעד. זו הכניסה הגבוהה ביותר של סיזה למצעד. מספר שבועות לאחר מכן, בעקבות רמיקס בהשתתפות דוג'ה קאט, הגיע השיר למקום הראשון במצעד. זה שירה הראשון של סיזה שהגיע להישג זה. במצעד הבילבורד גלובל 200 הגיע השיר למקום הראשון, כמו גם באוסטרליה, אינדונזיה, הפיליפינים, מלזיה, ניו זילנד וסינגפור.

## וידאו קליפ
ב-29 בדצמבר 2022 פורסם טיזר בן 20 שניות של הווידאו קליפ של השיר בעמוד הטוויטר של סיזה. את הקליפ ביים כריסטיאן רסלאור והפיק לוגה פודסטה באמצעות חברת ההפקות שלו "לונדון אלי אנטרטיינמנט". הוא פורסם ביוטיוב ב-11 בינואר 2023, עם צאתו של השיר כסינגל החמישי מהאלבום ''SOS''.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי 2022
קטגוריה:סינגלים מ-2023
קטגוריה:שירי סיזה
קטגוריה:שירים באנגלית
קטגוריה:שירים על נקמה
קטגוריה:שירים על סרטים
קטגוריה:שירים על פשע
קטגוריה:בלדות משנות ה-2020
קטגוריה:בלדות פופ
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון בניו זילנד
קטגוריה:שירי זהב בניו זילנד
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת באוסטרליה
קטגוריה:סינגלים בהוצאת טופ דואוג אנטרטיינמט
קטגוריה:סינגלים בהוצאת RCA רקורדס
משה אייזנברג

**משה אייזנברג** (נולד ב-19 באוגוסט 1967) הוא כדורגלן עבר ישראלי ששיחק בעמדת החלוץ.

## קריירה
אייזנברג התחיל את הקריירה שלו במחלקת הנוער של מכבי תל אביב ובגיל 15 הצטרף לבני יהודה. בעונת 1984/1985 ערך את הופעת הבכורה שלו בקבוצה הבוגרת.

בקיץ  חתם בהפועל רמת גן בה שיחק עונה אחת שבסיומה ירדה רמת גן לליגה הארצית. בקיץ  חתם במכבי חיפה במדיה שיחק עונה אחת בה כבש 7 שערים ב-25 הופעות. באותה עונה היה שותף לזכייה של המועדון בדאבל. כעבור שנה חתם בהפועל תל אביב ובסיומה חזר לבני יהודה.

בהמשך הקריירה שיחק גם בבית"ר תל אביב, הפועל חיפה, מכבי הרצליה וסקציה נס ציונה.

ב-18 בפברואר 1987 ערך את הופעת הבכורה שלו בנבחרת ישראל בתיקו 1-1 נגד . לזכותו עוד 4 הופעות בנבחרת.

## תארים
; מכבי חיפה
*אליפות ישראל: 1990/1991
*גביע המדינה: 1990/1991

## קישורים חיצוניים

*

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל רמת גן
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני בית"ר תל אביב
קטגוריה:כדורגלני הפועל חיפה
קטגוריה:כדורגלני מכבי הרצליה
קטגוריה:כדורגלני סקציה נס ציונה
קטגוריה:כדורגלני נבחרת ישראל
קטגוריה:ישראלים שנולדו ב-1967
דניאל פרסקיב

**דניאל גאורגה פרסקיב** (ברומנית: **Daniel George Paraschiv**; נולד ב-24 באפריל 1999 בבראשוב שברומניה) הוא כדורגלן רומני המשחק בעמדת החלוץ בקולטורל לאונסה מהליגה הספרדית השנייה בהשאלה מריאל אוביידו.

## קריירת מועדונים
פרסקיב גדל במחלקת הנוער של בראשוב. הוא החל את הקריירה המקצוענית שלו בקבוצות לוקאפרול אוראדיה וויטורול טרגו ז'יו מליגת המשנה הרומנית.

ב-1 ביולי 2021 חתם פרסקיב בצ'.פ.ר. קלוז' מליגת העל הרומנית, ממנה הושאל לוולונטר מליגת העל הרומנית, ולהרמנשטאדט מליגת המשנה הרומנית, איתה העפיל לליגת העל הרומנית. ב-1 ביולי 2022, לאחר ההעפלה לליגת העל הרומנית, חתם על חוזה קבוע בהרמנשטאדט.

## קריירה בינלאומית
ב-20 בנובמבר 2022 ערך פרסקיב את הופעת הבכורה שלו בנבחרת רומניה, בניצחון 0–5 על נבחרת מולדובה במשחק ידידות. במשחק זה הבקיע את שער הבכורה שלו בנבחרת.

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:בראשוב: כדורגלנים
קטגוריה:כדורגלני צ'.פ.ר. קלוז'
קטגוריה:כדורגלני וולונטר
קטגוריה:כדורגלני הרמנשטאדט
קטגוריה:כדורגלני קולטורל לאונסה
קטגוריה:כדורגלני נבחרת רומניה
קטגוריה:רומנים שנולדו ב-1999
צ'אטאליה

**צ'אטאליה** (בהונגרית: **Csátalja**) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בצ'אטאליה אוכלוסיית היישוב נמצאת בירידה. כך, בשנת 1990 חיו בכפר 1,841 תושבים ובשנת 2022 חיו בו רק 1,323 תושבים.

שמו של הכפר צ'אטאליה הוזכר במסמכים לראשונה בשנת 1543.

## יהודי צ'אטאליה
יהודים חיו בעיירה במאה ה-19 ובמאה ה-20. משנת 1885 היו כפופים יהודי הכפר לקהילה העיר באיה עד לשנת 1944 אז נרצחו יהודים רבים מהכפר במהלך שואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ניית'ן סינקלה

**ניית'ן סינקלה** (באנגלית: **Nathan Sinkala**; נולד ב-22 בנובמבר 1990 בצ'ינגולה שבזמביה) הוא כדורגלן זמבי המשחק בעמדת הקשר האחורי בנבחרת זמביה.

## קריירת מועדונים
סינקלה החל את הקריירה המקצוענית שלו בגרין באפלוס מליגת העל הזמבית. הוא הושאל במשך תקופה קצרה לעירוני קריית שמונה מליגת העל הישראלית.

לאחר שהשתתף בטורניר גביע אפריקה לאומות 2012, חתם סינקלה ב-TP מזמבה מליגת העל הקונגולזית בכדורגל. הוא זכה עם המועדון בחמש אליפויות הרפובליקה הדמוקרטית של קונגו, פעם אחת בליגת האלופות האפריקאית, פעמיים בגביע הקונפדרציה האפריקאי ופעם אחת בסופר קאפ האפריקאי.

ב-8 בינואר 2014 הושאל סינקלה לסושו מליגת העל הצרפתית. ב-11 בינואר ערך את הופעת הבכורה שלו במועדון, בהפסד 0–2 לאולימפיק ליון במסגרת המחזור ה-20 בליגה לעונת 2013/2014. בסך הכל ערך 15 הופעות ליגה במהלך תקופת ההשאלה.

ב-7 ביולי 2014 הושאל סינקלה בגראסהופרס ציריך מליגת העל השווייצרית. ב-26 ביולי ערך את הופעת הבכורה שלו במועדון, בהפסד 2–3 לפ.צ. תון במסגרת המחזור השני בליגה לעונת . הוא ערך שבע הופעות ליגה במהלך תקופת ההשאלה שלו במועדון.

ב-30 בינואר 2020 חתם סינקלה בסטנלבוש מליגת העל הדרום-אפריקאית. הוא ערך 53 הופעות ליגה במדי המועדון, בהן הבקיע חמישה שערים. ב-1 ביולי 2022 שוחרר מהמועדון.

## קריירה בינלאומית
ב-29 בנובמבר 2011 ערך סינקלה את הופעת הבכורה שלו בנבחרת זמביה, בניצחון 0–5 על נבחרת הודו במשחק ידידות.

הוא היה חלק מסגל הנבחרת בטורניר גביע אפריקה לאומות 2012, וערך שש הופעות בטורניר, בו זכתה נבחרתו. כמו-כן, היה חלק מסגל הנבחרת בטורניר גביע אפריקה לאומות 2013, וערך שלוש הופעות בטורניר.

ב-6 בספטמבר 2013 הבקיע סינקלה את שער הבכורה שלו בנבחרת, בהפסד 1–2 לנבחרת גאנה במסגרת מוקדמות מונדיאל 2014.

הוא היה חלק מסגל הנבחרת בטורניר גביע אפריקה לאומות 2015, וערך הופעה אחת בטורניר.

## תארים
;מזמבה
* אליפות הרפובליקה הדמוקרטית של קונגו (5): 2012, 2013, 2015/2016, 2016/2017, 2018/2019
* ליגת האלופות האפריקאית (1): 2015
* גביע הקונפדרציה האפריקאי (2): 2016, 2017
* הסופר קאפ האפריקאי (1): 2016

;נבחרת זמביה
* גביע אפריקה לאומות (1): 2012

## קישורים חיצוניים

## הערות שוליים

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני עירוני קריית שמונה
קטגוריה:כדורגלני מזמבה
קטגוריה:כדורגלני סושו
קטגוריה:כדורגלני גראסהופרס ציריך
קטגוריה:כדורגלני נבחרת זמביה
קטגוריה:כדורגלנים זרים בישראל
קטגוריה:ספורטאים זרים ברפובליקה הדמוקרטית של קונגו
קטגוריה:ספורטאים זרים בצרפת
קטגוריה:ספורטאים זרים בדרום אפריקה
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:זמבים שנולדו ב-1990
בלגרדו

**בלגרדו** (באנגלית: **Belgrado**) היא להקת פוסט-פאנק ורוק גותי מברצלונה.

## היסטוריה
בלגרדו הוקמה ב-2010 על ידי הזמרת Patrycja Proniewska (שהיגרה מפולין) יחד עם המתופף ג'ונתן סירית', הגיטריסט פרננדו מארקס והבסיסט טטה מרין בהשראת המוזיקה של הפוסט-פאנק והאידאולוגיה של להקות אנרכי-פאנק מוקדמות.

חברי הלהקה נפגשו זה בסצנת הסקוואטינג בברצלונה, שם היו כולם חברים בלהקות שונות. הלהקה החלה להקליט את אלבום הבכורה שלה, "בלגדרו" זמן קצר לאחר הקמתה.

"בלגרדו" יצא ב-2011, וכמו האלבומים הבאים, בשיתוף עם לייבל הפאנק הספרדי La Vida Es Un Mus, והופץ באופן בינלאומי על ידי לייבלים שונים.

אלבום הבכורה זכה לתשומת לב בעיקר על ידי פאנזינים ובלוגים מסצנת הפאנק והרוק הגותי ובעיקר דורג בצורה חיובית.

לאחר יציאת האלבום, החלה הלהקה לערוך סיבובי הופעות ברחבי העולם. כבר בשנת 2012 הופיעה בלגרדו במדינות שונות באירופה ובארצות הברית. הלהקה ערכה סיבובי הופעות בדרום אמריקה ב-2014, טורקיה ויוון, גם ב-2014, ויפן ואוסטרליה ב-2016 לאחר מכן. לקחה גם חלק בפסטיבלי פוסט-פאנק ופאנק שונים בצרפת, גרמניה, ספרד וארצות הברית. בשנת 2016, הופיעה הלקה בפתיחת פסטיבל סן לה מוארטה האמריקאי השלישי.

בינתיים, לקראת יציאת אלבום האולפן השני Siglo XXI ב-2013, מרין עזב את הלהקה והוחלף על ידי רנצו נרוואז. הלהקה, שעדיין קשורה קשר הדוק לסצנת הסקוואטינג, הוציאה בעצמה גם את האלבומים שבאו בעקבות הופעת הבכורה שלה. כל האלבומים נשארו בהפצה של לייבלים עצמאיים. כעת מוכרת הלהקה את מוזיקה משלה גם דרך אתר בנדקמפ. ב-2016 עם יציאת אלבום האולפן השלישי שלהם, Obraz הם הפכו לדמות בולטת בסצנת הפוסט-פאנק הספרדית העכשיות.

## סגנון
סגנון הלהקה שואל הרבה מהרוק הגותי והפוסט-פאנק המוקדם, במיוחד מהרכבים כמו סוזי והבנשיז, Killing Joke ו-Joy Division המוזכרים לעיתים קרובות כהשוואות. לגבי השירה של פרונייבסקה, ניתן למצוא גם השפעות של אקסמל דויטשלנד ו-Parálisis Permanente. המוזיקה של הלהקה מתוארת כמהירה ומלודית אך קודרת. הנגנים מכונים יחידה סגורה.

הנגינה בגיטרה היא בעיקרה פשוטה ומהירה, לרוב עם אפקטי ריוורב ודיליי. המקצבים דומים מאוד לאלו של ג'וי דיויזן וGang of Four. הבס מוביל את המנגינה התומכת על רוב הקטעים, בעוד התופים קובעים את הקצב בפשטות ובאופן נהיגה. שירה וגיטרה מספקים ניגוד קר מול הקצב המושפע מהדוב, על פי המבקרים. במיוחד, השירה, שמסופקת בהדהוד, נראית צוננת ונעדרת. הטקסטים, שרובם בפולנית, מוגשים בצורה מלאת רגש.

## דיסקוגרפיה
* 2010: *Belgrado*
* 2012: *Panopticon / Vicious Circle*
* 2013: *Siglo XXI*
* 2016: *Obraz*
* 2023: *Intra Apogeum*

## קישורים חיצוניים

* בלגרדו בDISCOGS

## הערות שוליים

קטגוריה:להקות שהוקמו בשנת 2010
פסטיבל הזמר העברי 2000

**פסטיבל הזמר העברי 2000** הייתה תחרות שירים ששודרה ב-10 במאי 2000, מוצאי יום העצמאות תש"ס, בניסיון נוסף לשחזר את פסטיבל הזמר והפזמון, לאחר ניסיון שלא צלח ב-1987.

הפסטיבל שודר בשידור חי בערוץ הראשון וברשת ג' מהיכל התרבות ראשון לציון, בהנחייתם של מוני מושונוב ומיקי קם, שבנוסף גילמו דמויות בחלק מקטעי המעבר.

השיר שזכה בתחרות היה "תפילת האור" בביצועם של אקי אבני וחיה סמיר, סולנית להקת פיקוד הדרום שזכתה בפסטיבל של 1987.
## השירים המשתתפים

#### שלב הניקוד
ניקוד השירים התבצע על-ידי 7 ועדות שיפוט גאוגרפיות, נקודת שיפוט באולם בראשון לציון וניקוד מהבית באמצעות טלמסר.

##### מגישי הניקוד
* ירושלים - אמנון פאר
* קריית שמונה - טלי הרטמן
* חיפה - איתי רפפורט
* גן נר - זוהר סדן
* באר שבע - ויקו אטואן
* תל אביב - נועם גיל-אור
* אולם - שוש עטרי
* טלמסר - עופר נחשון

## קישורים חיצוניים
* פסטיבל הזמר והפזמון, באתר הפסטיבלים
* פסטיבל הזמר 2000, באתר יוטיוב

## הערות שוליים

קטגוריה:2000 במוזיקה
קטגוריה:2000 בישראל
2000
CYE

**סייסק בע"מ,** המוכרת במותג **CYE (יש להגות סיי),** היא חברה פרטית ישראלית העוסקת בפיתוח תוכנה לאבטחת מידע, אבטחת רשתות מחשוב ואבטחה בפני איומי סייבר בענן.

החברה נוסדה בשנת 2012 על ידי ראובן ארונשוילי (מנכ"ל), חיים אהרוני (CPO), מתן חן, גבי לבנברג ואייל גרינברג.

החברה מעסיקה מאות עובדים בישראל וברחבי העולם, מטה החברה שוכן בהרצליה פיתוח ולה משרדים בארצות הברית, לונדון ואיטליה. מרבית לקוחותיה הם חברות פורצ'ן 500.

החברה מתמחה בפיתוח מוצרי אבטחת סייבר מבוססי בינה מלאכותית, ומוצר הדגל שלה הוא **Hyver** - פלטפורמת אבטחת מידע עם בינה מלאכותית מבוססת ענן למיפוי, ניתוח, וניהול סיכוני סייבר ארגוניים, המספקת תמונה כוללת של מצב האיומים ומאפשרת לארגונים לתעדף ולקבל החלטות מושכלות בנוגע להשקעות באבטחת מידע. המוצר זכה במספר פרסים ברחבי העולם.

בשנת 2021 גייסה החברה 120 מיליון דולר מהקרנות EQT ו-NORTH83. בגיוס זה הפכה לחד קרן.

באוגוסט 2023 רכשה החברה את הסטארטאפ הישראלי Cyberillium. בינואר 2025 רכשה החברה את הסטארטאפ הישראלי Solvo.

## קישורים חיצוניים
* 

* 
* זאב סטוב, Israeli firm CYE raises $120m. for advanced cybersecurity approach, באתר ג'רוזלם פוסט, 10 בפברואר 2021
* 
* 
* הסטארט אפים המבטיחים בשנת 2022 – 7 פלאי ישראל, שמענו - הפורטל הפיננסי
* 
* CYE Expands Its Global Footprint with New Strategic European Partnerships, Cision
* 
* 
* 
* 

## הערות שוליים

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:ישראל: חברות שהוקמו ב-2012
קטגוריה:הרצליה: חברות
קטגוריה:חברות חד-קרן ישראליות
הדיוויזיה ה-119 (האימפריה הגרמנית)

**הדיוויזיה ה-119** (בגרמנית: **119. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-16 במרץ 1915, ולמפקדה מונה גאורג קרל פון בהר. הדיוויזיה לחמה בחזית המזרחית, ובכלל זה במתקפת גורליצה-טרנוב, מתקפת אגם נארוץ' ומתקפת ברוסילוב. במאי 1917 הועברה הדיוויזיה לחזית המערבית, שם לחמה בקרב איפר השלישי ובקרב קמברה. בשנת 1918 היא לחמה במתקפת האביב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-19 בדצמבר 1918 פורקה הדיוויזיה.

## מפקדים
* קרל פון בהר (16 במרץ 1915 - 5 בספטמבר 1916)
* פאול גרינרט (6 בספטמבר 1916 - 13 בנובמבר 1917)
* קרל וילהלם אוסקר ברגר	(14 בנובמבר 1917 - 23 באוגוסט 1918)
* אדוארד פון ינה (23 באוגוסט 1918 - 3 בספטמבר 1918)
* גוסטב האגנברג (4 בספטמבר 1918 - 19 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

119
119
מסגד אבו אל-עבאס אל-מורסי

**מסגד אבו אל-עבאס אל-מורסי** (בערבית: **جامع أبو العباس المرسي**) הוא מסגד בעיר אלכסנדריה, שבמצרים. הוא מוקדש לקדוש הסופי והאנדלוסי, בן המאה ה-13, אבו אל-עבאס אל-מורסי, שבו נמצא קברו.

הוא ממוקם בשכונת אנפושי באלכסנדריה, ליד מצודת קאיתבאי.

## היסטוריה
אבו אל-עבאס אל-מורסי מת בשנת 1286 ונקבר כאן. המסגד נבנה לראשונה בשנת 1307.

המסגד תוכנן ונבנה בצורה הנוכחית על ידי יוג'ניו ולזאניה (Eugenio Valzania) ו בשנים 1929–1945, והושפע מאוד מהמבנים והארכיטקטורה של קהיר העתיקה של מצרים.

הוא שימש בתורו מקור השראה מרכזי למסגד שייח' זאיד הגדול בהרבה באבו דאבי, שהושלם ב-2007 לאחר יותר מעשור של עבודות בנייה.
ממוזער|220x220 פיקסלים|פנים המסגד

## ראו גם
* 
* 
* 
* 

## קישורים חיצוניים

* אתר מדריך טיולים יעדים קדושים "מסגד אבו אל-עבאס אל-מורסי, אלכסנדריה"

## הערות שוליים

קטגוריה:סופיות
קטגוריה:מצרים: מסגדים
קטגוריה:אלכסנדריה: מבנים
הדיוויזיה ה-241 (האימפריה הגרמנית)

**הדיוויזיה ה-241 (הסקסונית ה-11)** (בגרמנית: **241. Division (11. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-16 בינואר 1917, ולמפקדה מונה אוגוסט פורטמילר. בקיץ 1917 היא השתתפה בבלימת מתקפת קרנסקי, ובפברואר 1918 היא הועברה לחזית המזרחית, שם השתתפה במתקפת האביב, ובכל זה ב וב, ובמתקפת מאה הימים. לאחר המלחמה חזרה הדיוויזיה לגרמניה, וב-4 בינואר 1919 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

241
241
דלפין קסקרינו

**דלפין קסקרינו** (באנגלית: Delphine Cascarino; נולדה ב-5 בפברואר 1997) היא כדורגלנית צרפתייה המשחקת כקשרית במועדון סן דייגו וייב ובנבחרת צרפת.

## קריירת מועדונים
קסקרינו החלה לשחק כדורגל בקבוצות הנוער המקומיות שלה, AS St. Priest ו-ASAS Manissieux St Priest, לפני שהצטרפה לקבוצת הנוער של אולימפיק ליון ב-2009.  היא ערכה את הופעת הבכורה שלה בבוגרות במדי ליון בליגת העל לנשים בצרפת בעונת 15–2014 .  היא זכתה בחוזה המקצועי הראשון שלה בשנת 2015. בינואר 2017, היא נפצעה וסיימה את העונה מוקדם מהצפוי. 

ב-23 במאי 2023 קרעה את הרצועה הצולבת בברך.

היא שחקה בליון עד סוף עונה 2024. בתשע העונות שלה בליון היא זכתה ב־9 אליפויות צרפת וב־6 גביע האלופות באירופה. ב־24 ביולי 2024 חתמה קסקרינו בסן דייגו וייב מהליגה הלאומית לכדורגל נשים בארצות הברית. 

## קריירה בינלאומית
ב-2012, קסקרינו נבחרה לשחק בנבחרת צרפת לנשים בכדורגל עד גיל 17, בה נטלה חלק בזכייה שלהן בגביע העולם בכדורגל נשים עד גיל 17 ב-2012. היא חילקה 3 בישולים במשחק השלישי של שלב הבתים בניצחון צרפת 10–2 על נבחרת גמביה. היא שותפה בכל 6 משחקי הנבחרת והבקיע פעמיים בדו-קרב פנדלים ברבע הגמר ובגמר. 

בשנת 2016, קסקרינו ערכה את הופעת הבכורה שלה בבוגרות בצרפת נגד נבחרת אנגליה. את שער הבכורה היא כבשה ב־10 בנובמבר 2018 נבניצחון 3–1 נגד נבחרת ברזיל.

קסקרינו השתתפה בגביע העולם בכדורגל נשים 2019, באליפות אירופה בכדורגל נשים 2022. היא לא שותפה בגביע העולם בכדורגל נשים 2023 בשל הפציעה בברך. שנה לאחר מכן היא השתתפה בתחרות הכדורגל האולימפית וב-2025 השתתפה באליפות אירופה בכדורגל נשים 2025. אחד השערים שהבקיע בשלב הבתים נגד הולנד נבחר לשער התחרות

## תארים
;ליון
* ליגת האלופות לנשים של אופ"א (6): , , , , , 	
* ליגת העל הצרפתית (9): 2014/15, 2015/16, 2016/17, 2017/18, 2018/19, 2019/20, 2021/22, 2022/23, 2023/24.
* הגביע הצרפתי: 2014/15, 2015/16, 2016/17, 2018/19, 2019/20, 2022/23
* אלוף האלופים הצרפתי: 2019, 2022

; צרפת
עד גיל 17:
* גביע העולם בכדורגל נשים עד גיל 17: 2012

עד גיל 19:
* אליפות אירופה בכדורגל נשים עד גיל 19: 2016

עד גיל 20:
* גביע העולם בכדורגל נשים עד גיל 20 מקום שני: 2016

הנבחרת הבוגרת:
* ליגת האומות של אופ"א לנשים מקום שני: 2023/24

; תארים אישיים:
* הרכב השנה לכדורגלניות של ארגון שחקני הכדורגל העולמי: 2020
* הרכב השנה לכדורגלניות של הפדרציה הבין-לאומית להיסטוריה וסטטיסטיקה של הכדורגל: 2020
Trophées UNFP du football
* שחקנית השנה של :2022/23
* נבחרת השנה של : 2020/21, 2022/23, 2023/24
* שער אליפות אירופה לנשים: 2025

## חיים אישיים
קסקרינו היא אחותה התאומה של אסטל קסקרינו, גם היא שחקנית כדורגל, ששיחקה לצד אחותה בליון לפני שעברה לפריז ב-2016.  הם אינם קשורים לטוני קסקרינו, למרות שהם נשאלים לעיתים קרובות אם הם: "אני נשאלת לעיתים קרובות אם אני ממשפחתו, זה לא המקרה... אני יודעת שהוא שיחק במיוחד עבור ננסי ושהוא אירי. אני, אני לא אירית בכלל! (צוחקת)"  אביה איטלקי ואמה מגיעה מגוואדלופ . 

## קישורים חיצוניים

* 

## הערות שוליים

קטגוריה:כדורגלניות צרפתיות
קטגוריה:קשריות כדורגל
קטגוריה:כדורגלניות אולימפיק ליון
קטגוריה:כדורגלניות באולימפיאדת פריז (2024)
קטגוריה:צרפתים ממוצא גוואדלופי
קטגוריה:ילידות 1997
קטגוריה:צרפתים שנולדו ב-1997
אולפנת תהילה

**אולפנת תהילה** היא אולפנה תורנית לבנות שנוסדה בשנת תשס"ז בירושלים, ראש האולפנה היא ציפורת לין.

## אודות האולפנה
באולפנה לומדות כ-160 תלמידות בכיתות ט'-י"ב, כשבכל שכבה ישנה ככיתה אחת.

הזכאות לבגרות באולפנה גבוהה ועומדת על 99 אחוזי זכאות.

התלמידות באולפנה הן בעלות אופי תורני והן מגיעות מבתים תורניים לאומיים. הבנות מתגוררות בירושלים וביישובים הסמוכים לה. באולפנה אין מסגרת פנימייתית, והבנות חוזרות לביתן בסוף כל יום לימודים.

האולפנה ממוקמת באמצע רחוב יפו בירושלים, סמוך לתחנת הרכבת הקלה "הטורים" ולתחנה המרכזית.

## קישורים חיצוניים
* .

## הערות שוליים

קטגוריה:אולפנות
קטגוריה:ירושלים: מוסדות חינוך
אליפות העולם בכדוריד 2019

**אליפות העולם בכדוריד 2019** היא אליפות העולם ה-26 והיא נערכה על ידי איגוד הכדוריד העולמי. הטורניר התקיים בגרמניה ודנמרק בין ה-10 בינואר ל-27 בינואר 2019. משחק הגמר נערך בהרנינג (דנמרק). 

 זכתה באליפות בפעם הראשונה בתולדות הנבחרת.   

## מתכונת התחרות

נבחרת קוריאה הדרומית העפילה לאליפות, אך בסופו של דבר סוכם שתשתתף נבחרת שכוללת נציגים של קוריאה הדרומית וקוריאה הצפונית.

בתחרות השתתפו 24 נבחרות. הקבוצות חולקו ל-4 בתים. 3 נבחרות חזקות מכל בית העפילו לשלב הראשי. בשלב זה הקבוצות חולקו ל-2 בתים. 2 נבחרות החזקות העפילו לחצי הגמר.

הנבחרות שלא העפילו לשלב הראשי, התמודדו על "גביע הנשיא".

## מהלך התחרות
### בית א'
משחקי הבית נערכו בברלין במרצדס-בנץ ארנה שמכילה 14,500 מקומות.

### בית ב'
משחקי הבית נערכו במינכן בהיכל האולימפ שמכיל 12,000 מקומות.

### בית ג'
משחקי הבית נערכו בקופנהגן באולם Royal Arena שמכיל 13,000 מקומות.

### בית ד'
משחקי הבית נערכו בקופנהגן באולם Royal Arena שמכיל 13,000 מקומות.

### השלב הראשי - הבית הראשון
משחקי הבית נערכו בקולן באולם Lanxess Arena שמכיל 19,500 מקומות.

### השלב הראשי - הבית השני
משחקי הבית נערכו בהרנינג באולם Jyske Bank Boxen שמכיל 12,500 מקומות.

### משחקי נוקאאוט

## ישראל באליפות
נבחרת ישראל בכדוריד במסגרת מוקדמות אירופה הוגרלה לבית ב'. הנבחרת סיימה את הבית במקום הרביעי וסיימה את השתתפותה.
## הדירוג הסופי

## קישורים חיצוניים

* מידע באתר איגוד הכדוריד העולמי
* נתונים מאתר טודור66
* מוקדמות אירופה 

כדוריד
כדוריד
כדוריד
קטגוריה:אליפויות העולם בכדוריד
קטגוריה:2019 בגרמניה
קטגוריה:2019 בדנמרק
שדות ההרג של טקסס

**שדות ההרג של טקסס** (באנגלית: **Texas Killing Fields**) הוא כינוי לשטח אדמה במדינת טקסס, ארצות הברית, הנמצא לאורך חלקו הדרומי של הכביש המהיר I45. חלק זה של הכביש, שאורכו כ־80 קילומטרים, יוצא מן העיר יוסטון לכיוון דרום-מזרח, חוצה עיירות וערים קטנות, ומסתיים בחוף ימה של העיר גלווסטון.

שמו של השטח ניתן לו לאחר שהחל משנות השבעים נמצאו בו עשרות גופות של נערות ונשים צעירות שעל פי ההערכות היו קורבנותיהם של מספר רוצחים סדרתיים שפעלו באזור במשך השנים, זאת בנוסף לעשרות נשים נוספות תושבות עיירות הסביבה שנעלמו ומעולם לא נמצאו. האזור הוא מעין מסדרון הנמצא משני צידיו של הכביש המהיר, ומאופיין בתוואי הכולל מקומות מבודדים ומרוחקים משטחים מיושבים כמו ביצות, סבכי שיחים, יערות, בריכות אגירה, שבילי עפר ושדות נפט נטושים, שעם מזג האוויר החם והלח השורר בו ברוב ימות השנה, מציב תנאים בהם ראיות אינן יכולות להישמר לאורך זמן ועל כן היווה כר נוח ופורה לפעילותם של רוצחים שחלקם עדיין אנונימיים וזהותם אינה ידועה ל- FBI ולמשטרה.

מתחילת שנות השבעים ועד לאמצע העשור הראשון של המאה ה-21 נמצאו באזור 33 גופות. רובן היו נערות ובחורות צעירות תושבות העיירות שבסביבה בטווח גילים של 12–30 שנרצחו בחניקה, ירי, דקירות או מהלומות חזקות לראש. הרצח הראשון אירע בשנת 1971 והאחרון בשנת 2006. כמות החשודים שנחקרו בכל מקרי הרצח מגיעה לעשרות רבות, רובם עברייני מין בעלי עבר פלילי.

אדם אחד הורשע ברצח 3 בנות באזור, ומספר אנשים נוספים הורשעו לאורך השנים ברצח או בהריגה, אולם נכון לשנת 2022 רוב מקרי הרצח וההעלמויות טרם פוענחו, ובמקרים המועטים שכן פוענחו, הושגו הרשעות חלקיות בלבד בשל קושי באיסוף הראיות ומחדלים בהתנהלות המשטרה המקומית.

## מדיה ותקשורת
מקרי הרצח, שנפרשים על פני תקופה של 35 שנים, לא זכו לסיקור תקשורתי נרחב.

סרט פשע אמריקאי בכיכובם של סם וורת'ינגטון, ג'פרי דין מורגן וג'סיקה צ'סטיין שיצא בשנת 2011 ונושא את אותו השם, מבוסס באופן חלקי ורופף על האירועים האמיתיים.

בשנת 2022 יצאה סדרה תיעודית בת שלושה פרקים לשרות הסטרימינג של נטפליקס אשר עוררה תהודה מסוימת, אולם התוכנית מכסה רק חלק קטן מסדרת הרציחות ומתמקדת בעיקר בארבעה קורבנות שנרצחו בשנות השמונים והתשעים באזור העיר ליג סיטי, ובשלושה חשודים אפשריים.

קטגוריה:טקסס: גאוגרפיה
הפיגוע בקו 9 באשדוד

**הפיגוע בקו 9 באשדוד** היה פיגוע טרור פלסטיני שהתרחש ב-7 במרץ 1984 באוטובוס שנסע ברחוב רוגוזין בפאתי רחוב חיים משה שפירא ברובע ד' באשדוד, בו התפוצץ רימון יד ונרצחו 3 מתושבי העיר ונפצעו 8, כולם מנוסעי האוטובוס.

## הפיגוע
ממוזער|250x250 פיקסלים|בניין "בית אוצר", בית העירייה דאז – בקרבתו התרחש הפיגוע|ימין
קו 9, שמסלולו נע מהשוק העירוני בחוף לידו בצמוד לשפת הים לרבעים ד', ה' ו-ו', אוסף תלמידים מבתי הספר הסמוכים לציר התנועה שלו. סמוך לשעה 9 בבוקר, האוטובוס, בו נסעו תלמידים רבים ממקיף ג' שנסעו לבית הספר מביתם, עמד להיכנס לרחוב משה שפירא בסמוך לבית עיריית אשדוד הישן (כיום "בית אוצר"), התחנה המרכזית הישנה וקופת חולים – ואז רימון היד שהוטמן בסל אחד הנוסעים על ידי מחבל עזתי, חבר בארגון אבו נידאל שביצע גם פיגוע תופת שבוע קודם בירושלים – התפוצץ.

באוטובוס היו כ-20 נוסעים, מרביתם נשים שנסעו חזרה לביתן מהשוק. ***', שרימון היד הוטמן בסלו, שם לב לכך וניסה להיפטר ממנו, אך הוא התפוצץ בידו. כתוצאה מכך נרצחו קיקוזאשוילי (46) ועוד שתי נוסעות – ***' שבתחילה נפצעה קשה (72) ו**** (52) שבתחילה נפצעה אנושות בראשה ובבטנה. בנוסף נפצעו בפיגוע 8 אנשים באורח בינוני, בין השאר משברי זכוכית שניתזו לרגליהם ולפניהם. כמה מטרים לפני חזיתו חצו עשרות תלמידי מקיף ג' את הכביש, שחייהם ככל הנראה ניצלו.

רופאים עוברי אורח העניקו במהירות עזרה ראשונה לנפגעים עד פינויים לבתי החולים קפלן וברזילי על ידי מגן דוד אדום. ראש העירייה אריה אזולאי, הרי שהדף הפיצוץ נשמע היטב ממשרדי העירייה הסמוכים, סייע להחשת מתנדבי המשמר האזרחי למקום. 3 חלונות באוטובוס התנפצו, השמשות הקדמיות נסדקו ובדופן השמאלי נוקבו חורים. ביציאות מהעיר הוקמו מחסומים והחלו מעצרים בחיפוש אחר המפגע. עד לצהרי היום בלבד נעצרו 144 חשודים.

לפי נהג האוטובוס מחברת אגד, שמואל (שמוליק) פינסקר, האוטובוס, שנסע קודם לכן במרחב אשדוד, נבדק על ידו לחפץ חשוד טרם הנסיעה וביציאה משוק החוף, אך לא מצא דבר. עדותו היא כי אדם החשוד כמחבל עלה בתחנת השוק הערבי, ובחלוף 200 מטרים התפוצץ רימון היד באוטובוס. פינסקר נשרט בפניו ושוחרר מאשפוזו בקפלן בחלוף יום.

נרצחי הפיגוע נטמנו בבית העלמין המקומי, ומונצחים באנדרטה בהר הרצל.

## בעקבות הפיגוע
בעקבות הפיגוע התעורר חשש במרחב לכיש במשטרת ישראל כי "אזרחים חמומי מוח" ינסו לפגוע בערבים בעיר, לאור קריאות "נקמה" על ידי אחדים בזירת האירוע. הנהלת העירייה התכנסה לישיבה מיוחדת שהסתכמה בהחלטה לפעול להרגעת הרוחות בעיר.

ממוזער|250x250 פיקסלים|לווייתה של אסתר זמן בבית העלמין של אשדוד
תחושת השלווה והביטחון בעיר התערערה, והחששות מתגובות נקם באשדוד על פיגועים באווירת הטרור במדינת ישראל המשיכו לבוא – אך לא התממשו. בהזדמנות אחרת חזר אזולאי על כך שאשדוד היא "עיר שוחרת שלום".

עם מלוא 40 שנה לפיגוע ב-2024, ערך כתב המקומון "אשדוד נט" שמואל סרדינס ראיון עם נהג האוטובוס פינסקר, ובו שיחזר את חווייתו האישית מהאירוע. בעקבות הסיקור במקומון, שודר ראיון נוסף עם פינסקר בתחנת הרדיו כאן ב. בראיון הרדיו השתתף תושב העיר, שלקח חלק בכתיבת ערך בוויקיפדיה העברית על האירוע, שקרא להנציח בעיר את נספי הפיגוע.

## תיעוד

## ראו גם

* פרשת קו 300
* הפיגוע בנמל אשדוד
* פיגועי טרור נגד ישראלים בישראל ובשטחים בשנות ה-80 של המאה ה-20

## קישורים חיצוניים

*
*
* 
*   (42:53-50:57)

### עיתונות היסטורית
* 
* , 
* 

#### פרסומים בארצות הברית
*  
* 
* 

## הערות שוליים

קטגוריה:אשדוד: פיגועים
קטגוריה:פיגועים באוטובוסי אגד
קטגוריה:פיגועי טרור בישראל ב-1984
קטגוריה:פת"ח
שמורת כרמיה

**שמורת כרמיה** היא שמורת טבע בישראל במישור החוף הדרומי מדרום לקיבוץ כרמיה.

## תיאור השומרה
השמורה כוללת בוסתנים נטושים הכוללים חורבות, תעלות השקיה, בארות מים ובריכות אגירה.

## צמחייה
בעת הכרזה על השמורה היא תוארה ככוללת שקמים, גפני בר, ושיטה מלבינה. בנוסף גדלים במקום עצי תות, תמר, שקדים ומשוכות צבר.

## היסטוריה
המלצה להכרזה על השמורה בשטח של כ-500 דונם נתקבלה במועצת הגנים הלאומיים ושמורות הטבע באמצע 1965. דיון על השמורה בוועדת התכנון בתחילת יולי 1965 נדחה בגלל התנגדות של קיבוץ כרמיה שרצה לוודא שלא מדובר בשטח הניתן לעיבוד חקלאי. הודעה על הפקדת תוכנית השמורה התפרסמה במרץ 1967 והודעה על אישור התוכנית התפרסמה בינואר 1968. שמורת כרמיה הוכרזה כשמורה ב-18 בדצמבר 1969. שטח השמורה עמד בעת הכרזתה על כ-410 דונם.

ב-26 באוקטובר 2008 הוספו לשמורה עוד 543 דונם.

## קישורים חיצוניים
* שמורת כרמיה, באתר "טבע ונופים בישראל"

## הערות שוליים

קטגוריה:מישור החוף הדרומי: שמורות טבע
וידאוגרפיה

**וידאוגרפיה** (באנגלית: **Videography**) הוא התהליך של לכידה אלקטרונית של תמונות נעות במדיות אלקטרוניות (כגון, קלטות וידאו, והקלטות ישירות לדיסקים קשיחים וכוננים שבביים). כיום, כל עבודת וידאו יכולה להיכנס לווידאוגרפיה, ואילו הפקת סרטי קולנוע מסחרית תיקרא סינמטוגרפיה (קולנוע).

במדעי החברה, וידאוגרפיה מתייחסת גם לשיטת מחקר ספציפית של ניתוח וידאו, המשלבת אתנוגרפיה עם הקלטת רצפי אינטראקציה המנותחים לפרטי פרטים.

## ראו גם
* צילום וידאו
* סרט תלת-ממד
* קולנוע
* צילום וידאו תת-מימי

## לקריאה נוספת

* Knoblauch H, Tuma R (2011) Videography: an interpretive approach to video-recorded micro-social interaction. In: Margolis E., Pauwels L. (eds) The Sage Handbook of Visual Methods. Thousand Oaks, CA: Sage, 414–430.


## קישורים חיצוניים

## הערות שוליים

*
ענן זוהר לילי

[ממוזער|עננים זוהרים בלילה, ב[ויליאנדי (מחוז)|וויליאנדי, אסטוניה]]
**עננים זוהרים בלילה** או **עננים זוהרים ליליים**, היא תופעה המתרחשת באטמוספירה העליונה של כדור הארץ. במבט מהחלל, ניתן לזהות עננים כאלו כשכבת פיזור מפוזרת של גבישי קרח ליד המזופאוזה. עננים אלו מורכבים מגבישי קרח, ונראים מהקרקע רק במהלך דמדומים אסטרונומיים. עננים אלו נצפים לרוב בחודשי הקיץ מקווי הרוחב שבין ±50° ל-±70°. על אף שכמעט ולא ניתן לראות את העננים באור היום, ניתן לראות את העננים כאשר הצופה והשכבות התחתונות של האטמוספירה נמצאים בצל כדור הארץ , והעננים הגבוהים נמצאים באור השמש. מחקרים עדכניים מצביעים על כך שפליטת מתאן מוגברת באטמוספירה מייצרת אדי מים נוספים ברגע שמולקולות המתאן מגיעות למזוספירה, ובכך יוצרות או מחזקות עננים זוהרים ליליים קיימים.

עננים אלו הם העננים הגבוהים ביותר באטמוספירת כדור הארץ (במזוספירה), שנמצאים בגובה של כ-76–85 ק"מ (כ-249,000–279,000 רגל).

## ראו גם
* זוהר עננים

## לקריאה נוספת

* 
* 


## קישורים חיצוניים

* 

* NLC time-lapse movies
* AIM satellite mission
* BBC News Article - Mission to Target Highest Clouds
* Noctilucent Cloud Observers' Homepage
* Solar Occultation for Ice Experiment (SOFIE)
* Southern Noctilucent Clouds observed at Punta Arenas, Chile
* NASA Astronomy Picture of the Day: Noctilucent Clouds Over Sweden (18 July 2006)
* BBC Article - Spacecraft Chases Highest Clouds
* CNN Article - Rocket launch prompts calls of strange lights in sky
* BBC News - Audio slideshow: Noctilucent clouds
* Time-lapse videos playlist of noctilucent clouds observed in Samara, Russia


## הערות שוליים

קטגוריה:תופעות אופטיות אטמוספיריות
קטגוריה:עננים
מבחן אסוציאציות חבויות

**מבחן אסוציאציות חבויות** (באנגלית: **Implicit-Association Test**, בראשי תיבות: **IAT**) הוא מבחן הערכה שנוי במחלוקת למדידת אסוציאציות תת-מודעות בין מושגים שונים. המבחן מודד אסוציאציות כאלה בעקיפין, וזאת בניגוד לשאלונים שבהם אסוציאציות נמדדות במפורש על ידי שאלת המשתתפים על הרגשתם. היישום המדעי הנפוץ ביותר של המבחן הוא הערכת סטריאוטיפים סמויים, אך במרוצת השנים הוא הוא החל להיות מיושם על מגוון אסוציאציות אחרות על גזע, מגדר, מיניות, גיל, דת, הערכה עצמית, ועמדות פוליטיות.

מבחן זה הוא מבחן ממוחשב, והוא מודד באיזו מהירות אנשים יכולים לסווג מילים ודימויים חזותיים שונים. למשל, בהערכת סטריאוטיפים ההנחה הבסיסית היא שמשתתפים שיש להם סטראוטיפים ודעות קדומות כלפי קבוצה מסוימת, הם מהירים יותר בשיוך פריטים בעלי מילים חיוביות לקבוצת השיוך שלהם, בהשוואה לשיוך פריטים חיוביים הקשורים לקבוצה השונה, ולהפך, הם איטיים יותר בשיוך מילים שליליות לקבוצת השיוך שלהם ומהירים יותר בשיוך מילים שליליות לקבוצה השונה. עוד נשען מבחן זה על ההנחה, שקל יותר למשתתף לבצע את אותן התנהגויות עבור מושגים שעוצמת הקשר שלהם חזקה מאשר עבור מושגים בעוצמת קשר חלשה, ומכאן החשיבות של מהירות התגובה בקטלוג מושגים לקטגוריות שונות.

מבחן IAT פורסם לראשונה במחקר בשנת 1998 על ידי הפסיכולוגים אנתוני גרינוואלד, דבי מקגי וג'ורדן שוורץ. המבחן נמצא בשימוש נרחב במחקר בתחום פסיכולוגיה חברתית, ובמידה מסוימת בפסיכולוגיה קלינית, פסיכולוגיה קוגניטיבית ופסיכולוגיה התפתחותית.

## ראו גם

* זיכרון מרומז

## הערות שוליים

2022 12
קטגוריה:פסיכולוגיה חברתית
קטגוריה:מבחנים פסיכולוגיים
אליפות העולם בכדוריד 2021

**אליפות העולם בכדוריד 2021** היא אליפות העולם ה-27 והיא נערכה על ידי איגוד הכדוריד העולמי. הטורניר התקיים במצרים בין ה-13 בינואר ל-31 בינואר 2021. משחק הגמר נערך בקהיר.

 זכתה באליפות בפעם השנייה בתולדות הנבחרת.

## מתכונת התחרות

בגלל מגפת הקורונה מספר תחרויות לבחירת משתתפות בתחרות בוטלו. כמו כן סוכם שתחרות תיערך ללא נוכחות קהל. נבחרת כף ורדה התחילה להתחרות אך בהמשך התחרות בעקבות תשובות חיובית של בדיקת קורונה לא יכלה להציב סגל שחקנים והפסיקה את השתתפותה.

בתחרות לראשונה השתתפו 32 נבחרות. הקבוצות חולקו ל-4 בתים. 3 נבחרות חזקות מכל בית העפילו לשלב הראשי. בשלב זה הקבוצות חולקו ל-4 בתים. 2 נבחרות החזקות העפילו לרבע הגמר.

הנבחרות שלא העפילו לשלב הראשי, התמודדו על "גביע הנשיא".

## מהלך התחרות
### בית א'
משחקי הבית נערכו בשישה באוקטובר באולם Hassan Moustafa Sports Hall] שמכיל 5,200 מקומות.

### בית ב'
משחקי הבית נערכו בבירת מצרים החדשה באולם New Capital Sports Hall שמכיל 7,500 מקומות.

### בית ג'
משחקי הבית נערכו בבורג' אל ערב באולם Borg El Arab Sports Hal שמכיל 5,000 מקומות.

### בית ד'
משחקי הבית נערכו בקהיר באולם Cairo Stadium Indoor Halls Complex שמכיל 17,000 מקומות.

### בית ה'
משחקי הבית נערכו בשישה באוקטובר באולם Hassan Moustafa Sports Hall שמכיל 5,200 מקומות.

### בית ו'
משחקי הבית נערכו בבירת מצרים החדשה באולם New Capital Sports Hall שמכיל 7,500 מקומות.

### בית ז'
משחקי הבית נערכו בקהיר באולם Cairo Stadium Indoor Halls Complex שמכיל 17,000 מקומות.

### בית ח'
משחקי הבית נערכו בבורג' אל ערב באולם Borg El Arab Sports Hal שמכיל 5,000 מקומות.

### השלב הראשי - הבית הראשון
משחקי הבית נערכו בבירת מצרים החדשה באולם New Capital Sports Hall שמכיל 7,500 מקומות.

### השלב הראשי - הבית השני
משחקי הבית נערכו בקהיר באולם Cairo Stadium Indoor Halls Complex שמכיל 17,000 מקומות.

### השלב הראשי - הבית השלישי
משחקי הבית נערכו בשישה באוקטובר באולם Hassan Moustafa Sports Hall שמכיל 5,200 מקומות.

### השלב הראשי - הבית הרביעי
משחקי הבית נערכו בקהיר באולם Cairo Stadium Indoor Halls Complex שמכיל 17,000 מקומות.

## שלב הנוקאאוט

## ישראל באליפות
נבחרת ישראל בכדוריד לא הייתה בעלה דירוג מספיק גבוה ולא נכללה בתחרות.

## הדירוג הסופי

## קישורים חיצוניים
* 

* מידע באתר איגוד הכדוריד העולמי
* נתונים מאתר טודור66

## הערות שוליים

כדוריד
כדוריד
קטגוריה:אליפויות העולם בכדוריד
קטגוריה:2021 במצרים
Mr. Jaws

"**Mr. Jaws**" (בעברית: **מר מלתעות**) הוא סינגל של המוזיקאי האמריקאי דיקי גודמן , אשר יצא על ידי חברת התקליטים קאש רקורדס ב-6 בספטמבר 1975. השיר יצא כחלק מאלבום המוזיקה *Mr. Jaws and Other Fables*.

השיר מהווה פרודיה על סרט שובר הקופות מ-1975, מלתעות.

בשיאו, השיר הגיע למקום הרביעי בבילבורד הוט 100 באוקטובר 1975, וכן למקום הראשון ב-Cashbox.

בשיר מופיעות דגימות ממספר שירים:
* "Main Title (Theme From 'Jaws')" של ג'ון ויליאמס
* "Dynomite" של בזוקה 
* "Please Mr. Please" של אוליביה ניוטון-ג'ון
* "How Sweet It Is (To Be Loved by You)" של ג'יימס טיילור
* "" של וור 
* "Get Down Tonight" של קיי סי אנד דה סאנסיין באנד 
* "The Hustle" של ואן מק'קוי  ודה סול סיטי סימפוני
* "Love Will Keep Us Together" של קפטין & טניל 
* "Rhinestone Cowboy" של גלן קמפבל
* "One of These Nights" של איגלס
* "" של בי ג'יז
* "I'm Not in Love" של 10cc
* "Midnight Blue" של מליסה מנצ'סטר 

בגרסת האלבום של "Mr. Jaws", השירים "Please Mr. Please" ו-"Rhinestone Cowboy" הוחלפו בביצועים תקציביים שהוקלטו מחדש.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על דגים
קטגוריה:שירים על דמויות גבריות בדיוניות
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
אוקטט (מחזמר)

**אוקטט** (באנגלית: **Octet**) הוא מחזמר שנכתב והולחן על ידי דייב מלוי. המופע "חוקר התמכרות ושליליות עם הטכנולוגיה של המאה ה-21".

## עלילה
שמונה אנשים המכורים לאינטרנט נפגשים בקבוצת תמיכה ששמה "החברים של שאול", ושנמצאת במרתף של כנסייה ומשתפים את הסיפורים שלהם.

## רשימת שירים

## הפקות
הופעת הבכורה של המחזמר התקיימה ב-19 במאי 2019, באוף-ברודוויי בתיאטרון סיגנטור  בניו יורק. ההופעה האחרונה התקיימה ב-30 ביוני.

המופע כלל בימוי מאת אן טיפה, פיקוח וניהול מוזיקלי מאת אור מטיאס, עיצוב במה מאת איימי רובין ובריטני ווסטה, עיצוב תלבושות מאת ברנדה אבנדנדולו, עצוב תאורה מאת כריסטופר בוסוור, עיצוב סאונד מאת הידנורי נאקאז'ו וניהול במה מאת ג'אנה בוניק.

## דמויות וצוות שחקנים מקורי

## פרסים ומעמדויות
### אוף-ברודוויי

## אלבום הקלטות
אלבום הקלטות של צוות השחקנים המקורי הופץ ב-15 בנובמבר 2019 לאחר קמפיין מימון המונים.

## קישורים חיצוניים
* אוקטט – עמוד המחזמר באתר Playbill
* אוקטט – עמוד המחזמר באתר Broadway.com

## הערות שוליים

קטגוריה:מחזות זמר
קטגוריה:מחזות זמר אמריקאיים
קטגוריה:מחזות זמר מקוריים
קטגוריה:מחזות זמר זוכי פרס דרמה דסק
קטגוריה:מחזות משנות ה-2010
פיגוע הדקירה בבית הכנסת בתל אביב

**פיגוע הדקירה בבית הכנסת בבית פנורמה בתל אביב** הוא פיגוע דקירה שבוצע בצהרי ז' בכסלו ה'תשע"ו, 19 בנובמבר 2015, בבית כנסת בדרך בן־צבי בתל אביב בו נרצחו 2 יהודים בעת תפילת מנחה.

## הפיגוע
בשעה 14:00 בצוהרי ז' בכסלו ה'תשע"ו, 19 בנובמבר 2015, בעת תפילת מנחה, נכנס המחבל ראאד חליל, אב לחמישה מדורא שעבד באישור באזור, חמוש בסכין לחדר בבניין פנורמה, השוכן בדרך בן צבי שבדרום תל אביב. הוא עלה לקומה הרביעית, והחל לדקור כל מי שנקרה בדרכו. שלושה בני אדם נפצעו, בהם שניים באורח אנוש שמותם נקבע לאחר מכן ואדם נוסף שנפצע בינוני. לאחר מכן המחבל ניסה להיכנס לבית כנסת מאולתר שהיה בקומה, אך המתפללים מנעו ממנו את הכניסה אליו. אזרח ששהה במקום תפס את המחבל עד להגעת השוטרים, שעצרו אותו והביאו אותו לחקירה בה טען "באתי להרוג יהודים, אני רוצה להיות שהיד".

## לאחר הפיגוע
באותו היום כמה שעות לאחר מכן בוצע הפיגוע המשולב בכניסה לאלון שבות ליד צומת הגוש בו נרצח יהודי תושב היישוב, יהודי מבוסטון ופלסטיני תושב חברון.

כעבור כשנה נגזרו על חליל שני בבית המשפט המחוזי בלוד מאסרי עולם ו-20 שנים נוספות. ראאד נכלל כעבור כעשור ברשימת המחבלים שהיו מיועדים לשחרור במסגרת עסקת החטופים השנייה של מלחמת חרבות ברזל אך שמו הוסר כיוון שבעקבות תיקון לחוק הממשלה מ-2014 לא ניתן לשחרר מי הורשע ברצח ב"נסיבות חריגות בחומרתן" במסגרת עסקה לשחרור שבויים או חטופים.

## ראו גם
* גל הטרור הפלסטיני (2015–2016)
* פעולות טרור בתל אביב
* הפיגוע המשולב בכניסה לאלון שבות

## הערות שוליים

קטגוריה:גל הטרור (2015–2016)
קטגוריה:דרך בן צבי
קטגוריה:פיגועי טרור בישראל ב-2015
קטגוריה:פיגועים במוסדות דת יהודיים
בית הכנסת בית פנורמה
הפיגוע המשולב ליד אלון שבות

**הפיגוע ליד אלון שבות** היה פיגוע ירי שבוצע ב־ז' בכסלו ה'תשע"ו, 19 בנובמבר 2015, בכניסה ליישוב אלון שבות שבגוש עציון. בפיגוע נהרגו 3 אזרחים ונפצעו 7.

## הפיגוע
הפיגוע בוצע בצהרי היום, שעות לאחר פיגוע הדקירה בבית הכנסת בתל אביב. המחבל מחמד עבד אל בסד חרוב מדיר סאמת הגיע במכוניתו ממערב למזרח בכביש 367 בין אלון שבות לצומת הגוש. בכביש היה פקק תנועה אותו עקף המחבל והחל לירות ללא הבחנה דרך השמשה הקדמית של מכוניתו לעבר הרכבים שעמדו. לבסוף הוא התנגש במכונית ונורה על ידי כוחות הביטחון ונפצע קשה.

בפיגוע נרצחו יעקב דון, בן 49 תושב אלון שבות (בנו של הכלכלן יהודה דון), עזרא יחיאל שוורץ, בן 18 תושב בית שמש ועולה חדש מבוסטון ושאדי זוהדי חאטב, ערבי תושב חברון שנהרג בתאונה עם רכב המחבל. חמישה נפצעו.

הפיגוע סוקר באופן נרחב בתקשורת האמריקאית והוביל ליוזמות מצד חברי קונגרס אמריקאים להטיל עונשים על הרשות הפלסטינית במחאה על העברת משכורות למשפחות מחבלים.

## בעקבות הפיגוע
בית המחבל נהרס על ידי כוחות צה"ל ב-23 בפברואר 2016.

במרץ 2017 גזר בית דין צבאי על המחבל מחמד חרוב ארבעה מאסרי עולם.

חרוב צפוי להשתחרר בהסכם ישראל–חמאס השלישי במלחמת חרבות ברזל באוקטובר 2025.

## ראו גם
* פיגוע הדקירה בבית הכנסת בתל אביב
* הפיגוע בצומת הגוש (2005)
* גל הטרור הפלסטיני (2015–2016)
* פיגועי טרור נגד ישראלים בישראל ובשטחים ב-2015

## הערות שוליים

קטגוריה:אלון שבות
קטגוריה:גוש עציון
קטגוריה:פיגועי טרור בשטחים ב-2015
קטגוריה:גל הטרור (2015–2016)
קטגוריה:יהודה ושומרון: פיגועי ירי
הפרחח ובת השריף

**הפרחח ובת השריף** (באנגלית: **Smokey and the Bandit**) הוא סרט פעולה קומי אמריקאי משנת 1977 בבימויו של , עם סאלי פילד, ברט ריינולדס, ג'קי גליסון ו בתפקידים הראשיים.

העלילה עוסקת במרדף בחמש מדינות בארצות הברית של שריף, מלא בהערכה עצמית, ושל מכוניות משטרה אחרי פרחח ("בנדיט") שנוהג במכונית פונטיאק פיירבירד, משטה בכולם ומותיר מאחוריו מכוניות משטרה הרוסות מטקסס, אלבמה, מיסיסיפי, ארקנסו וג'ורג'יה.

סאלי פילד הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

ולטר הנמן ואנג'לו רוס היו מועמדים לפרס אוסקר לעריכה הטובה ביותר.

הסרט היה שובר קופות וגרף בשנה הראשונה 177 מיליון דולר בארצות הברית, מקום שני לאחר "מלחמת הכוכבים - פרק 4: תקווה חדשה". ההכנסות בהפצה הבינלאומית הסתכמו ב-300 מיליון דולר.

הצלחת הסרט הביאה להפקת שני סרטי המשך, השני הצליח פחות והשלישי נכשל.

בישראל הופץ הסרט על ידי סינמה אינטרנשיונל קורפוריישן.
## תקציר העלילה
בתחרות מרוץ מכוניות באטלנטה מקבל בו דארוויל המכונה "הבנדיט" (ברט ריינולדס) הצעה מהמיליונר איינוס בורדט הגדול (פט מקורמיק) ובנו איינוס הקטן (פול ויליאמס) לנסוע במשאיתו מאטלנטה ל בטקסס לרכוש 400 ארגזי בירה מחברת הבירה קורס  ולהבריחן לאטלנטה תוך 28 שעות. אם יצליח במשימה ירוויח 80.000 דולר.

במקדמה שקיבל רוכש הבנדיט מכונית פונטיאק פיירבירד ותוכניתו לנסוע מאחורי המשאית ולסלק את כל הרודפים אחריה.

הבנדיט מגייס למשימה את חברו קלדוס סנואו המכונה "סנואומן" וזה מצרף גם את כלבו הנאמן פרד. הם מגיעים מוקדם לטקסארקנה כשהמחסנים עדיין סגורים, פורצים אותם, מעמיסים את הארגזים ולא משאירים שום פתק...

הכל מתנהל לפי התכנית עד שבחורה לבושה בבגדי כלה (סאלי פילד), נוטשת מכונית עליה כתוב "just married" ונכנסת לפונטיאק של הבנדיט. היא מציגה את עצמה בשם קארי ואומרת שכפו עליה להתחתן עם בן השריף וברגע האחרון ברחה מטקס החתונה.

השריף הוא ביופורד ט. ג'סטיס (ג'קי גליסון) והוא רודף אחרי הפונטיאק ביחד עם בנו, החתן המבוזה (מייק הנרי) כדי להחזיר את קארי מהבנדיט ש"חטף" אותה. כאן מתחיל מרוץ מטורף בין הבנדיט ומכוניות משטרה שמתרסקות בקצב מהיר. בכל פעם כזו מאבד השריף חלק ממכוניתו אבל שומר עליו "לשם עדות בבית משפט". הוא צווח כל הזמן על בנו ואומר שאינו מאמין שדבר כזה יצא מחלציו...

תוך כדי המרדף מתפתח קשר רומנטי בין הבנדיט לקארי שאותו היא מכנה "צפרדע" בגלל קפיצותיו הרבות.

לבסוף הם מצליחים להגיע לאטלנטה דקה אחרי הזמן. איינוס מציע לבנדיט 160,000 דולר אם יוכל להביא מבוסטון צ'אודר צדפות תוך 18 שעות. הוא מסכים והחבורה מתחילה את המסע בקאדילק האדום של איינוס כשהשריף ממשיך לרדוף אחריהם עם מכוניתו החבולה.

## צוות השחקנים

## קישורים חיצוניים

* קדימון לפרחח ובת השריף, באתר יוטיוב
* הפרחח ובת השריף, באתר TCM
* הפרחח ובת השריף, צנזורה לסרטים ומחזות, באתר ארכיון המדינה

## הערות שוליים

קטגוריה:סרטי 1977
קטגוריה:סרטי אולפני יוניברסל
קטגוריה:סרטי מסע
קטגוריה:סרטי מרדף אמריקאיים
קטגוריה:סרטי סאלי פילד
קטגוריה:סרטי פעולה אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית